আর. ই. ফস্টার
রেজিনাল্ড আরস্কিন ফস্টার (ইংরেজি: R. E. Foster; জন্ম: ১৬ এপ্রিল, ১৮৭৮ - মৃত্যু: ১৩ মে, ১৯১৪) ওরচেস্টারশায়ারের মালভার্ন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও ফুটবল খেলোয়াড় ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে ওরচেস্টারশায়ার ও অক্সফোর্ড বিশ্ববিদ্যালয়ের প্রতিনিধিত্ব করেছেন তিনি। দলে তিনি মূলতঃ ডানহাতি মাঝারীসারির ব্যাটসম্যান ছিলেন। টিপ ফস্টার ডাকনামে পরিচিত ছিলেন তিনি ও ক্রীড়া সাহিত্যে সচরাচর আর. ই. ফস্টার নামে সর্বাধিক পরিচিত ছিলেন। একমাত্র ব্যক্তি হিসেবে ইংল্যান্ডের পক্ষে উভয় ধরনের ক্রীড়ায় অধিনায়কত্ব করার গৌরব অর্জন করেছেন।